ועדת הכלכלה, כנסת 18, פרוטוקול מספר 233, 2010-05-17 09:45

אופיר אקוניס: רבותי, שלום לכם.

אופיר אקוניס: אנחנו מתחילים בתקנות להסדרת הפיקוח על כלבים (תיקון), התש"ע-2009 – בקשה לדיון מחדש ודיון מחדש בתקנה 10.

אופיר אקוניס: אני מקיים הצבעה.

אופיר אקוניס: קיימתי, ההצבעה אושרה.

לאה ורון: התקיימה הצבעה, אושרה הבקשה לדיון מחדש.

אופיר אקוניס: אישרתי.

אופיר אקוניס: היועצת המשפטית של משרד החקלאות, בבקשה.

אפרת אביאני: תודה, בוקר טוב.

אפרת אביאני: אנחנו נבקש דיון מחדש בסעיף 10 לתקנות, סעיף התחילה.

אפרת אביאני: הוא נקבע בטעות ל-30 ימים מיום הפרסום, כאשר הוראת השעה פוקעת ב-31 במאי.

אפרת אביאני: לכן, אנחנו נבקש שיום התחילה במקום 30 ימים מיום הפרסום, יהיה הראשון ביוני 2010.

אפרת אביאני: זה סעיף 10 (א) תחילה – תחילתן של תקנות אלה, למעט כאמור בתקנת משנה (ב), ביום 1 ביוני 2010, להלן יום התחילה.

אופיר אקוניס: מה-1 ביוני.

אופיר אקוניס: אוקיי, טוב.

אופיר אקוניס: למה זה לא היה בהתחלה?

אפרת אביאני: פשוט לא שמנו לב לזה, פשוט טעות.

אופיר אקוניס: טוב, אני לא רואה פה בעיה מיוחדת.

אופיר אקוניס: אני לא רואה גם מתנגדים, או אנשים שיש להם הערה ל-1 ביוני, אז אני אאשר את בקשת משרד החקלאות.

אפרת אביאני: תודה רבה.

אופיר אקוניס: תודה.

אופיר אקוניס: הישיבה הזאת הסתיימה.